DA Den Europæiske Unions Tidende P 219/3728

BESLUTNING Nr. 22/66

af 16. november 1966

om oplysninger fra virksomhederne om deres investeringer

DEN HØJE MYNDIGHED HAR:

under henvisning til artikel 46, 47 og 54 i traktaten,

under henvisning til beslutning nr. 27/55 af 20. juli 1955 om oplysninger fra virksomhederne vedrorende deres investeringer (Det europæiske Kul- og Stålfællesskabs Tidende af 26. juli 1955, s. 872) og beslutning nr. 26/56 af 11. juli 1956 om ændring af beslutning nr. 27/55 (Det europæiske Kul- og Stålfælles-skabs Tidende af 19. juli 1956, s. 209), og

ud fra følgende betragtninger:

Artikel 54 i traktaten pålægger Den høje Myndighed den opgave at fremme en samordnet udvikling i investeringerne; den må derfor være i stand til inden for rammerne af den almindelige målsætning, der er fastsat i artikel 46, at afgive udtalelse om virksomhedernes investeringsprogrammer; en sådan stillingtagen forudsætter et nøjagtigt overblik over produktionskapaciteten, både den, som er i drift, under konstruktion eller under projektering;

investeringsprogrammerne skal allerede nu meddeles i henhold til beslutning nr. 27/55 af 20. juli 1955 og nr. 26/56 af 11. juli 1956 i den deri nærmere fastsatte form; anvendelsesområdet for denne forpligtelse har vist sig at være tilfredsstillende for så vidt angår ny produktionskapacitet, som vil kunne tænkes at blive sat under konstruktion, og det er derfor ikke nødvendigt at ændre den;

den hurtige udvikling i produktionsteknikken, som er konstateret i de seneste år, medfører hyppigt, at industrianlæg nedlægges, før de teknisk er fuldstændigt afskrevne; sådanne foranstaltninger har indflydelse på omfanget af den produktionskapacitet, som er i drift; det er derfor nødvendigt, at de på samme måde som de nye programmer bliver meddelt på forhånd;

særlig på grund af denne udvikling bliver virksomhederne foranlediget til under gennemførelsen at foretage betydelige ændringer i de oprindeligt opstillede programmer vedrørende investeringer eller kapacitets-indskrænkninger; Den høje Myndighed er ikke i stand til at afgive udtalelse om de nye programmer med fuldt kendskab til sagen, hvis den ikke underrettes om, på hvilken måde de oprindeligt meddelte programmer vedrørende investeringer eller kapacitets-indskrænkninger faktisk er udført; der bør derfor tilsendes den rapporter herom;

meddelelser og rapporter om den vigtigste produktionskapacitet, som allerede er i drift eller som kan tænkes at ville blive sat under konstruktion, kan ikke give et fuldt tilstrækkeligt overblik over den forventede udvikling; dels er mange anlæg for små til at berettige en særlig meddelelse, selv om de tilsammen spiller en ikke uvæsentlig rolle; dels er det af fælles interesse at koordinere investeringerne ikke blot under hensyntagen til den kapacitet, som er i drift eller under konstruktion, men også til den, som befinder sig på projekteringsstadiet; en årlig undersøgelse af samtlige investeringer og anlæg, som er i drift, under konstruktion eller på projekteringsstadiet, er velegnet til at supplere de oplysninger, som gives i form af meddelelser og rapporter;

denne beslutning erstatter bestemmelserne om oplysninger fra virksomhederne om deres investeringer; beslutningerne nr. 27/55 af 20. juli 1955 og nr. 26/55 af 11. juli 1956 ophæves som følge heraf,

VEDTAGET FØLGENDE BESLUTNING:

AFSNIT I

Forhåndsmeddelelse om investeringsprogrammer

Artikel 1

Enhver virksomhed inden for Fællesskabets kulminedrift og jern- og stålindustri skal give Den høje Myndighed meddelelse om investeringsprogrammerne for deres produktionsvirksomhed omfattende et eller flere produkter, som er opført i bilag I i traktaten.

Artikel 2

Sådan meddelelse skal gives om investeringsprogrammer, der omfatter:

— enten nyanlæg, når de forventede samlede udgifter overstiger 500 000 EMA-regningsenheder,

— eller udskiftning eller ombygning af bestående anlæg, når de forventede samlede udgifter overstiger 1 000 000 EMA-regningsenheder,

Dog skal investeringsprogrammer for ovne til stålproduktion og varmtvindskupolovne, som anvendes til stålproduktion, meddeles uden hensyn til størrelsen af de forventede udgifter.

De forventede samlede udgifter skal omfatte alle udgifter, der står i direkte forbindelse med gennemførelsen af det pågældende program, og skal beregnes ved, at man inden for samme program sammenfatter alle de elementer, som udgør en teknisk udelelig helhed, selv når gennemførelsen sker i flere tidsmæssigt adskilte etaper.

Artikel 3

Meddelelserne skal indeholde:

— en nøje beskrivelse af investeringsprogrammet,

— det omtrentlige beløb for de forventede udgifter,

— alle formålstjenlige oplysninger om: — formålet med arbejderne, og disses tekniske art, — udførelsens varighed, — de forventede resultater, især med hensyn til produktion og produktionskapacitet, — forsyningen med råstoffer, — følgerne for arbejdskraften.

Artikel 4

Meddelelserne om investeringsprogrammerne skal tilsendes Den høje Myndighed så tidligt som muligt, og senest tre måneder før afslutningen af de første kontrakter med leverandørerne, eller, hvis arbejderne udføres af virksomheden selv, tre måneder før arbejdets påbegyndelse.

Den høje Myndighed anerkender modtagelsen af de meddelelser, der tilstilles den, og kan kræve enhver yderligere oplysning, som den i denne forbindelse måtte anse for nødvendig, især med hensyn til finansieringen af programmerne.

Artikel 5

Væsentlige ændringer i de investeringsprogrammer, som meddeles Den høje Myndighed, skal forelægges i form af en korrigerende meddelelse i den form og inden for den frist, som er fastsat i artiklerne 3 og 4.

Som væsentlige ændringer anses især enhver beslutning, der enten vil kunne forsinke programmets gennemførelse med mindst et år, eller vil forøge eller nedsætte de forventede omkostninger med halvdelen, eller som kan forøge eller nedsætte den fastsatte produktionskapacitet med mindst 20 %.

AFSNIT II

Forhåndsmeddelelse om programmer vedrørende begrænsning af produktionskapaciteten

Artikel 6

Enhver virksomhed inden for Fællesskabets kulminedrift og jern- og stålindustri skal give Den høje Myndighed meddelelse om de programmer, som medfører en begrænsning af produktionskapaciteten med hensyn til en eller flere af de i bilag I i traktaten nævnte varer.

Artikel 7

Sådan forhåndsmeddelelse skal gives om nedlæggelse eller salg af anlæg, definitiv og midlertidig standsning og i almindelighed enhver begrænsning af produktionskapaciteten, som medfører en væsentlig ændring af en virksomheds produktionsstruktur, eller som vil kunne medføre væsentlige ændringer i arbejdskraftens beskæftigelsesforhold inden for virksomheden.

Bortset fra de virkninger, som er omhandlet i ovenstående stykke, skal der i hvert fald gives forhåndsmeddelelse om følgende:

— beslutninger om standsning af anlæg, som det ville koste mindst 1 000 000 EMA-regningsenheder at erstatte,

— enhver kapacitetsindskrænkning vedrørende ovne til stålfremstilling og varmtvindskupolovne, som bruges til stålproduktion.

Artikel 8

Disse meddelelser skal indeholde:

— en nøjagtig beskrivelse af de anlæg, som skal sættes ud af drift,

— den omtrentlige likvidationsværdi og den omtrentlige fornyelsesværdi for disse anlæg,

— angivelse af, hvad der skal ske med anlæggene (afmontering, salg, reserve o.s.v.),

— varigheden af de fastsatte foranstaltningers gennemførelse,

— den faktiske produktion i de tolv måneder, som går forud for meddelelsen,

— de forventede resultater, især med hensyn til produktionen og produktionskapaciteten,

— følgerne for arbejdskraften, med angivelse af eventuelle muligheder for genbeskæftigelse i selve virksomheden.

Artikel 9

Meddelelser vedrørende kapacitetsindskrænkningerne skal tilstilles Den høje Myndighed så tidligt som muligt, og senest tre måneder før det pågældende anlæg tages ud af drift (afmonteringsarbejdets begyndelse, tidspunktet for købekontraktens ikrafttræden, sætten i reserve, o.s.v.)

Den høje Myndighed anerkender modtagelsen af de meddelelser, der tilstilles den, og kan kræve enhver yderligere oplysning, som den i denne forbindelse måtte anse for nødvendig, især med hensyn til finansieringen af programmerne.

Artikel 10

Såfremt et anlæg, om hvilket der er givet meddelelse i henhold til dette afsnit, genoptager driften, skal denne genoptagelse, uden hensyn til beløbet af de forventede udgifter, meddeles Den høje Myndighed i den ovenfor i afsnit I anførte form.

AFSNIT III

Rapporter om gennemførelsen af programmerne vedrørende investeringer eller kapacitets-indskrænkninger

Artikel 11

Enhver virksomhed inden for Fællesskabets kulminedrift og jern- og stålindustri skal indgive en rapport til Den høje Myndighed om de betingelser, hvorunder programmer for investeringer eller kapacitetsind-skrænkninger, som nævnt i afsnittene I og II i denne beslutning, faktisk er blevet gennemført; det samme gælder for de øvrige investeringsprogrammer, hvis faktiske omkostninger, mod forventning, har oversteget de grænser, som er angivet i artikel 2.

Artikel 12

Rapporterne skal indeholde:

— en nøjagtig beskrivelse af det faktisk gennemførte investeringsprogram med udførlig angivelse af eventuelle ændringer, som er foretaget i forhold til den oprindelige plan,

— tidspunktet for afslutningen af investeringsprogrammet eller af programmet vedrørende indskrænkningen af produktionskapaciteten (tidspunkterne for gennemførelsen i tilfælde af, at programmet er gennemført i flere etaper),

— udgifternes størrelse,

— alle fornødne oplysninger om: — formålet med de udførte arbejder og disses tekniske art, — de allerede opnåede eller som følge af programmets gennemførelse forventede resultater, især med hensyn til produktion og produktionskapacitet, med særlig angivelse af eventuelle forskelle i forhold til de forventede resultater, — forsyningen med råstoffer, — følgerne for arbejdskraften.

Artikel 13

De i artikel 12 omhandlede rapporter skal tilsendes Den høje Myndighed så tidligt som muligt, og senest tre måneder efter at pågældende anlæg har genoptaget driften eller er sat ud af drift.

Den høje Myndighed anerkender modtagelsen af de rapporter, der tilstilles den, og kan kræve enhver yderligere oplysning, som den i denne forbindelse måtte anse for nødvendig, især med hensyn til finansieringen af programmerne.

AFSNIT IV

Årlig undersøgelse

Artikel 14

Uafhængigt af de ovenfor nævnte meddelelser og rapporter skal alle virksomheder inden for Fællesskabets kulminedrift og jern- og stålindustri give oplysninger til en årlig undersøgelse, som gennemføres af Den høje Myndighed, vedrørende de investeringer og kapacitetsindskrænkninger, som allerede er gennemført, er i gang eller er projekterede.

I besvarelserne skal især de investeringer eller kapa-citetsindskrænkninger, som endnu befinder sig på projekteringsstadiet, beskrives. Disse besvarelser fritager ikke virksomhederne for pligten til, til sin tid, at give meddelelse i den ovenfor i afsnittene I og II nævnte form.

Artikel 15

Denne beslutning offentliggøres i De Europæiske Fællesskabers Tidende. Den træder i kraft 1. januar 1967. Beslutningerne nr. 27/55 af 20. juli 1955 og nr. 26/56 af 11. juli 1956 ophører samtidig med at have gyldighed.